Diego Velázquez, *Inmaculada Concepción*, 1618.

Neitsyt Marian kuvatyypit 

---



 

 Annunziata \* Apokalyptinen madonna \* Conceptio immaculata \* Guadalupen neitsyt \* Itämaan tietäjät \* Jerusalemin Jumalanäiti \* Jumalanäidin ennusmerkki \* Kaikkien murheellisten ilo \* Lohduta minua surussani \* Maestà \* Marian taivaaseenottaminen \* Mater dolorosa \* Musta madonna \* Pietà \* Pyhä Anna kolmantena \* Sacra conversazione \* Suojaviittamadonna

 

 

 

 

 

 

 

 

 

 

 

 

 

 

**Conceptio immaculata** (lat.), kirjaimellisesti **tahraton sikiäminen** mutta yleensä suomeksi **perisynnitön sikiäminen**, joskus myös *saastaton sikiäminen*, on katolisen kirkon dogmi Neitsyt Marian peri­synnittömästä sikiämisestä. Muut kirkkokunnat eivät tunnusta dogmia. Conceptio immaculata on myös yksi Neitsyt Marian kuvatyyppi.

Synnitön sikiäminen on yksi roomalaiskatolisen mariologian neljästä dogmista. Marian perisynnittömyydestä on keskusteltu lähes koko kristinuskon historian ajan. Ajatus esiintyi jo Augustinuksella, mutta vasta paavi Pius IX vahvisti vuonna 1854 tämän dogmin, jonka mukaan Jumala myös varjeli Mariaa synniltä ainutlaatuisella tavalla hänen elämänsä aikana Kristuksen tulevien ansioiden tähden.

Neitsyt Marian synnittömyys saa islaminuskossa vastineen *Sahih Muslimin* *hadithissa,* jonka mukaan "Saatana koskee jokaista Aadamin lasta tämän syntymän päivänä lukuun ottamatta Mariaa ja hänen poikaansa."

Marian perisynnittömän sikiämisen juhla­päivää vietetään katolisessa kirkossa 8. joulukuuta eli yhdeksän kuukautta ennen hänen kirkollisen perimä­tiedon mukaista syntymä­päiväänsä, joka on 8. syyskuuta.

*Conceptio immaculata* taiteessa
--------------------------------

Paavi Sixtus IV antoi 1476 määräyksen Marian synnittömän sikiämisen juhla­päivän viettämisestä, mikä toi taiteeseen *Conceptio immaculata* -kuvatyypin. Aiemman apokalyptisen madonnatyypin tuli nyt symboloida Marian synnitöntä sikiämistä.

Niinkin abstraktin asian kuin Marian synnittömyyden kuvaaminen tuotti vaikeuksia monille taiteilijoille. Diego Velázquezin appi ja opettaja Francisco Pacheco näyttäisi vakiinnuttaneen aiheen kuvausta ja ikonografiaa. Hänellä oli vaikutusta Velázquezin ohella muihin espanjalaisiin taiteilijoihin, kuten Bartolome Murilloon ja Francisco de Zurbarániin, jotka kaikki maalasivat aihetta paljon.

Kuvaustapa levisi muuallekin Eurooppaan. Synnitön sikiäminen kuvattiin taivaallisissa puitteissa. Maria on juuri luotu, ja hänen henkensä katsoo nuoren naisen hahmossa Jumalaan. Kuten apokalyptisellä madonnalla, hänen jalkojensa alla on kuu, ympärillä auringon kehä ja päätä ympäröi 12 tähteä. Mukana kuvassa on toisinaan pilviä, kullanväristä valoa ja kerubeja. Joissakin maalauksissa kerubien kädessä on liljoja tai ruusuja, jotka usein liitetään Neitsyt Mariaan.

* Murillo, Inmaculada Concepción (La Colosal), 1650.Murillo, *Inmaculada Concepción (La Colosal)*, 1650.
* Murillo, Inmaculada, 1660.Murillo, *Inmaculada*, 1660.
* Murillo, La Inmaculada de Soult, 1678.Murillo, *La Inmaculada de Soult*, 1678.
* Piero di Cosimo, Immacolata Concezione, 1505.Piero di Cosimo, *Immacolata Concezione*, 1505.
* Zurbarán, La Inmaculada Concepción, 1630.Zurbarán, *La Inmaculada Concepción*, 1630.
* Carlo Maratta, Immacolata Concezione e santi, 1689.Carlo Maratta, *Immacolata Concezione e santi*, 1689.
* Imaculada Conceição, Museu Municipal de Caxias do Sul museo, Brasilia.*Imaculada Conceição*, Museu Municipal de Caxias do Sul museo, Brasilia.
* Nossa Senhora da Conceição, 1800-luku. Veistos, Porto Alegre, Brasilia.*Nossa Senhora da Conceição*, 1800-luku. Veistos, Porto Alegre, Brasilia.

Lähteet
-------

1. 1 2  *Otavan iso Fokus, 6. osa (Ra-Su)*, s. 3634, art. Saastaton sikiäminen. Otava, 1973. ISBN 951-1-01236-3.
2. ↑  "conceptio immaculata", *CD-Facta*. Helsinki: WSOY, 1998. ISBN 951-0-23152-5.
3. ↑  Augustinus: On Nature and Grace 42,xxxvi Viitattu 21.11.2008
4. ↑  Ineffabilis Deus Viitattu 29.1.2008
5. ↑  Sahih Muslim, Book 30, Hadith 5838 *The Hadith of the Prophet Muhammad (صلى الله عليه و سلم) at your fingertips*. sunnah.com. Viitattu 24.1.2021.
6. ↑  Vuorela, Anu: Auringon ja kuun madonna: Neitsyt Maria apokalyptisena naisena ja kuvatyypin edustajat Suomessa, s. 6–7.  *Mirator: Monikielinen keskiajan tutkimukseen erikoistunut verkkojulkaisu*, lokakuu 2002.  Historian ja etnologian laitos, Jyväskylän yliopisto. Artikkeli PDF-muodossa.
7. ↑  Emblems for Immaculate Conception  (Arkistoitu – Internet Archive)

Katso myös
----------

* Neitsyt Marian tahraton sydän

Aiheesta muualla
----------------

* Kuvia tai muita tiedostoja aiheesta **Perisynnitön sikiäminen** Wikimedia Commonsissa